REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

ŠKOLSKI ODBOR

KLASA: 602-02/20-16/06

URBROJ: 238-27-15-10-20-2

Bregana, 30. rujna 2020.

**Z A P I S N I K**

sa 58. sjednice Školskog odbora Osnovne škole Milana Langa, Bregana održane dana 30. rujna 2020. godine u zbornici škole u Bregani, Langova 2, s početkom u 18.30 sati.

Prisutni članovi Školskog odbora: Sanja Rapljenović - predsjednica, Ivana Smolej Kolarek, Iris Gović

Penić, Valentina Martinček, Ivan Piškulić, Josip Petrić i Tomislav Šapić.

Ostali prisutni: Igor Matijašić, ravnatelj

Zapisničar: Valentina Martinček

Sanja Rapljenović, predsjednica Školskog odbora pozdravila je prisutne i konstatirala da sjednici prisustvuju svi članovi Školskog odbora te predložila sljedeći

Dnevni red:

1. Verifikacija zapisnika sa 57. sjednice Školskog odbora

2. Donošenje Školskog kurikuluma za školsku godinu 2020./2021.

3. Donošenje Godišnjeg plana i proigrama rada Škole za školsku godinu 2020./2021.

4. Razno

Dnevni red je jednoglasno prihvaćen.

**Ad. 1. Verifikacija zapisnika sa 57. Sjednice Školskog odbora**

Predsjednica Školskog odbora Sanja Rapljenović pozvala je članove Školskog odbora da se izjasne imaju li primjedbe na zapisnik sa 57. sjednice (elektronske) koja je održana 23. srpnja 2020.

Budući da nije bilo primjedbi, temeljem čl. 14. st. 4. Pravilnika o radu kolegijalnih tijela, jednoglasno je donijeta sljedeća

O D L U K A

Usvaja se zapisnik s 57. sjednice Školskog odbora održane 23. srpnja 2020. godine.

**Ad. 2. Donošenje Školskog kurikuluma za školsku godinu 2020./2021.**

Izvjestitelj o navedenoj točki dnevnog reda bio je ravnatelj Igor Matijašić.

Napomenuo je da je prijedlog Školskog kurikuluma razmatran i na sjednici Učiteljskog vijeća i na sjednici Vijeća roditelja.

Iznio je da se Školskim kurikulumom određuje nastavni plan i program izbornih predmeta, izvannastavnih i izvanškolskih aktivnosti i druge odgojno-obrazovne aktivnosti.

Nakon kratke rasprave predsjednica Školskog odbora dala je na glasanje prijedlog Školskog kurikuluma za šk. god. 2020./2021.

Nakon provedenog glasanja predsjednica Školskog odbora konstatirala je

Temeljem članka 28. i 118. Zakona o odgoju i obrazovanju u osnovnoj i srednjoj školi i čl. 40. Statuta Škole, nakon provedene rasprave na sjednici Učiteljskog vijeća i Vijeća roditelja, a na prijedlog ravnatelja u suradnji s Učiteljskim vijećem, jednoglasno je donijeta

O D L U K A

1. Donosi se Školski kurikulum za školsku godinu 2020./2021. (u daljnjem tekstu: Kurikulum) u cijelosti, odnosno u tekstu kakav je dan u materijalima za sjednicu te čini sastavni dio ove Odluke.
2. Ukoliko tijekom školske godine nastanu određene okolnosti koje nisu utvrđene Kurikulumom i kao takve su od osobitog značaja za rad i djelovanje Škole, ravnatelj škole dužan je pripremiti i prema propisanoj proceduri Školskom odboru dostaviti na usvajanje izmjene i dopune Kurikuluma.

**Ad. 3. Donošenje Godišnjeg plana i programa rada Škole za školsku godinu 2020./2021.**

Izvjestitelj o navedenoj točki dnevnog reda bio je ravnatelj Igor Matijašić.

Napomenuo je da je prijedlog Godišnjeg plana i programa razmatran i na sjednici Učiteljskog vijeća i na sjednici Vijeća roditelja.

Iznio je da se Godišnjim planom i programom rada škole utvrđuje mjesto, vrijeme, način i izvršitelji poslova, a sadrži podatke o uvjetima rada, podatke o izvršiteljima poslova, godišnji kalendar rada, tjedni i godišnji broj sati po razredima i oblicima odgojno-obrazovnog rada, planove rada ravnatelja, učitelja, stručnih suradnika i plan rada Školskog odbora i stručnih tijela Škole.

Nakon kratke rasprave predsjednica Školskog odbora dala je na glasanje prijedlog Godišnjeg plana i programa rada škole za šk. god. 2020./2021.

Nakon provedenog glasanja predsjednica Školskog odbora konstatirala je da je

Temeljem čl. 118. st. 2. al. 5, vezano uz članak 28. st. 9. Zakona o odgoju i obrazovanju u osnovnoj i srednjoj školi i čl. 40. Statuta Škole, nakon provedene rasprave na sjednici Učiteljskog vijeća i Vijeća roditelja, a na prijedlog ravnatelja jednoglasno donijeta

O D L U K A

1. Donosi se Godišnji plan i program rada Škole za šk. godinu 2020./2021. (u daljnjem tekstu: Godišnji plan i program) u cijelosti, odnosno u tekstu kakav je dan u materijalima za sjednicu te čini sastavni dio ove Odluke.
2. Ukoliko tijekom školske godine nastanu određene okolnosti koje nisu utvrđene Godišnjim planom i programom i kao takve su od osobitog značaja za rad i djelovanje Škole, ravnatelj škole dužan je pripremiti i prema propisanoj proceduri Školskom odboru dostaviti na usvajanje izmjene i dopune Godišnjeg plana i programa.

**Ad. 4. Razno**

Ravnatelj Igor Matijašić ukratko je informirao članove Školskog odbora o događanjima na početku školske godine:

- početak nastavne godine u skladu s epidemiološkim mjerama protječe u redu, privikavamo se na uvedene mjere (nošenje maski, pojačana higijena ruku, boravak učenika u istoj učionici, prehrana u učionicama), dok vremenske prilike dozvoljavaju koristi se učionica na otvorenom

- 19. rujna na školskom igralištu održana je 4. Knedlijada i likerijada koja je i ovaj put izazavala veliko zanimanje gostiju, prikupljeno je 6.097,00 kuna dobrovoljnih priloga koji će se utrošiti u opremanje škole

- 3. listopada svi su pozvani u berbu jabuka u školskom voćnjaku u Područnoj školi Noršić Selo, dio nabranih jabuka podijelit će se sigurnim kućama i staračkim domovima u Samoboru.

Gospođa Valentina Martinček predložila je da se kupi sušilo za voće kako bi se mogao proizvoditi čips od jabuka. Pitala je i što je s organizacijom izvanučionične nastave. Ravnatelj je odgovorio da, prema uputama Ministarstva znanosti i obrazovanja te HZJZ-a, do daljnjega nema izvanučionične nastave.

Sjednica je završila u 19.15 sati.

Zapisničar: Predsjednica Školskog odbora:

Valentina Martinček, prof. Sanja Rapljenović, prof.